ઈંગ્લેન્ડની ઇનિંગ્સની ૨૭મી ઓવરમાં હાર્દિક પંડ્યા બોલિંગ કરી રહ્યો હતો. આ ઓવરના અંતિમ બોલ પર પંડ્યા સામે ઈંગ્લિશ કેપ્ટન મોર્ગન હતો. પંડ્યાનો એ બોલ મોર્ગનના બેટને સ્પર્શીને વિકેટકીપર ધોનીના હાથમાં જઈ પહોંચ્યો. ધોનીએ અપીલ કરી અને અમ્પાયરે મોર્ગનને નોટઆઉટ જાહેર કર્યો. અમ્પાયના નિર્ણય બાદ તરત જ ધોનીએ પોતાના હાથથી ‘ટી’ બનાવી દીધો. (યુડીઆરએસનો સંકેત) એક પળ તો એવું લાગ્યું, જાણે કે ધોની ભૂલી ગયો છે કે હવે તે ટીમનો કેપ્ટન નથી, પરંતુ બીજી જ પળે ધોનીએ વિરાટ તરફ જોયું અને તેને ડીઆરએસ લેવાનું કહ્યું.